พอดีว่ามีเรื่องอยากจะรบกวน ให้ช่วยแก้ไข หรือดำเนินการ ให้หน่อยค่ะ พอดีว่าชุมชนเคหะคลอง 9 ประสบปัญหาเรื่องไฟถนนค่ะ ส่วนตัวบ้านอยู่ซอย 5 ก ไฟถนนดับติดกัน 3 ดวง ซึ่งได้มีการแจ้ง ไปกับทางฟองดูแล้ว ไม่ต่ำกว่า 3 ครั้ง และไฟในซอย ดับมาเป็นระยะเวลายาวนานกว่า 1 ปี ทางไฟฟ้าได้มีการเข้ามาแก้ไขเพียง 1 ครั้ง แต่ไม่ได้รับการแก้ไขอย่างดี ทำให้นกเข้าไปทำรังอยู่ใน โคมไฟ ไฟก็ดับเหมือนเดิมค่ะ หลังจากนั้นก็ได้มีการแจ้งกลับเข้าไปที่แอปพลิเคชั่นฟองดู ซึ่ง ทางสำนักงานเขตคลองสามวา ได้รับเรื่อง แต่ไม่ทราบว่าได้มีการประสานต่อหรือไม่ จนกระทั่งครั้งล่าสุดที่แจ้งไป ได้รับการแจ้งกลับจากแอปพลิเคชั่นฟองดูว่า ทางการไฟฟ้าจะเข้ามาทำการแก้ไขได้ ก็ต่อเมื่อ ทางเขตคลองสามวาประสานงานไปที่ทางการไฟฟ้า ซึ่งไม่ทราบว่าตอนนี้ทางเขตคลองสามวาได้มีการประสานงานไปให้หรือไม่ เพราะเหมือนเรื่องจะไม่ขยับเลยค่ะประชาชนค่อนข้างเดือดร้อน เพราะมีไฟถนนแต่ไม่สามารถใช้งานได้ส่วนตัวคิดว่าเรื่องของไฟฟ้าเป็นสิ่งสำคัญนะคะ เพราะว่าในซอยมีทั้งเด็กมีทั้งคนชรา อย่างช่วงหน้าฝนที่ผ่านมาสัตว์มีพิษสัตว์เลื้อยคลานต่างๆก็ออกมา บางคน ก็ได้รับอันตรายจากสัตว์พวกนี้เพราะมองไม่เห็น ถนนมืดเกินไปจริงๆ หลายๆซอยในหมู่บ้าน ไฟดับเยอะค่ะ ไม่ได้มีแค่ซอยหนูซอยเดียวที่ประสบปัญหานี้เพียงแต่ว่าแจ้งไปในทุกๆทางแล้วแต่ไม่ได้รับการแก้ไขค่ะ จึงอยากจะแจ้งมาเพื่อให้ทราบและช่วยแก้ไขในส่วนนี้ให้หน่อย ค่ะ